**ΑΝΑΚΟΙΝΩΣΗ**

**Εγγραφές στο Κέντρο Πρώιμης Παρέμβασης της ΕΛΕΠΑΠ Θεσσαλονίκης**

**Ανακοίνωση ΕΛΕΠΑΠ:**

«*Ξεκίνησαν οι αιτήσεις για την ένταξη νέων παιδιών στο Τμήμα Πρώιμης Εκπαιδευτικής και Θεραπευτικής Παρέμβασης της ΕΛΕΠΑΠ ΘΕΣΣΑΛΟΝΙΚΗΣ - Μονάδα Ειδικής Προσχολικής Αγωγής, για τη σχολική χρονιά 2017-2018.*

*Σε κατάλληλα διαμορφωμένους χώρους παρέχουμε ένα πρότυπο ολιστικό πρόγραμμα που στοχεύει στην γνωστική ανάπτυξη, στη ψυχοσυναισθηματική ωρίμανση και αποσκοπεί στη σχολική και κοινωνική ένταξη.*

*Ειδικοί παιδαγωγοί στελεχώνουν τις τάξεις εφαρμόζοντας ομαδικά και εξατομικευμένα προγράμματα προσαρμοσμένα στο αναλυτικό πρόγραμμα προσχολικής αγωγής.*

*Παράλληλα έμφαση δίνεται στην πλαισίωση των οικογενειών με ατομική και ομαδική συμβουλευτική στήριξη από την ψυχοκοινωνική υπηρεσία.*

*Κατά τη διάρκεια του ολοήμερου εκπαιδευτικού προγράμματος γίνονται ατομικές & ομαδικές φυσικοθεραπείες, εργοθεραπείες, λογοθεραπείες, μουσικοθεραπείες, θεραπευτική κολύμβηση και διαθεραπευτικές παρεμβάσεις.*

*Το Πρόγραμμα εμπλουτίζεται με:*

*• Αισθητηριακή ολοκλήρωση*

*• ψυχοπαιδαγωγική παρέμβαση*

*• Θεατρικό παιχνίδι*

*• Διαδραστικά προγράμματα για την κοινωνικοποίηση των παιδιών.*

*Πραγματοποιείται τακτική ενημέρωση των γονέων για το εκπαιδευτικό πρόγραμμα και την πρόοδο των παιδιών.*

*Δεκτά γίνονται βρέφη και παιδιά έως 6 ετών με αναπτυξιακές / μαθησιακές δυσκολίες, ψυχοκινητική καθυστέρηση, βλάβες του ΚΝΣ (όπως εγκεφαλική παράλυση).*

*Η φοίτηση των παιδιών στο πρόγραμμα Πρώιμης Παρέμβασης της ΕΛΕΠΑΠ είναι ισότιμη με την φοίτηση σε οποιαδήποτε μονάδα ειδικής προσχολικής αγωγής (Ν.3699/08, άρθρο 32).*

*Λειτουργεί καθημερινά (Δευτέρα – Παρασκευή) 8:00 έως 16:00. Τα παιδιά μεταφέρονται με ειδικά διαμορφωμένα σχολικά οχήματα.*

*Για περισσότερες πληροφορίες και κατάθεση αιτήσεων παρακαλούμε επικοινωνήστε στα τηλ. 2310.318.218 & 2310.318.228, email:* *info\_thes@elepap.gr»*.